ट्रक ने यूनिवर्सिटी के दो कर्मचारियों को रौंदा, एक की मौत
भागलपुर। परबत्ता थाना क्षेत्र अंतर्गत भागलपुर-नवगछिया मुख्यमार्ग के जगतपुर के समीप गुरुवार को एक बाइक सवार दो लोगों को पीछे से एक ट्रक ने रौंद डाला। अस्पताल ले जाने के क्रम में रास्ते में रंजीत चौधरी (25) की मौत हो गई। जबकि उसका दूसरा साथी प्रवीण भोसरा गंभीर रुप से जख्मी हो गया। मृतक बहेरा (दरभंगा) थाना क्षेत्र के पौड़ी गांव का रहने वाला था। हादसे में घायल प्रवीण को इलाज के लिए मायागंज के अस्पताल में भर्ती कराया गया है। मृतक व घायल दोनों भागलपुर तिलकामांझी यूनिवर्सिटी के कुलपति एनके वर्मा के आवास में चपरासी के पद पर तैनात था। घटना के बाद ट्रक को मौके पर छोड़ चालक फरार हो गया। पुलिस शव को पोस्टमार्टम के लिए भेज दिया है और चालक की गिरफ्तारी के प्रयास शुरु कर दिया है।
कैसे घटी घटना
घायल प्रवीण भोसरा ने पुलिस को बताया कि यूनिवर्सिटी के काम से बाइक पर सवार होकर दोनों नवगछिया जा रहे थे। बाइक वह खुद ड्राइव कर रहा था। जगतपुर के समीप पहुंचते ही पीछे से एक ट्रक ने रौंद दिया।
एक महीना पूर्व हुई थी शादी
यूनिवर्सिटी के कई स्टॉफ ने मृतक को देखने अस्पताल पहुंचे थे। सभी के मुख से एक ही स्वर निकल रहे थे कि रंजीत बड़ा भला व्यक्ति था। चपरासी जैसे छोटे पद रहते हुए उसने सभी कर दिल जीत लिया था। मृतक का साथी प्रवीण ने बताया कि वह एक माह पूर्व मंे आज के दिन ही शादी किया था। रंजीत को अपने पिता के अनुकंपा के आधार पर नाकरी मिली थी। उसके मौत से पूरा यूनिवर्सिटी मार्माहत है।
प्राचार्या की बर्खास्ती को लेकर छात्र राजद का आमरण अनशन शुरु
भागलपुर। एसएम कॉलेज की प्राचार्या डॉ. निशा राय की बर्खास्तगी की मांग को लेकर छात्र राजद ने गुरुवार को यूनिवर्सिटी के मुख्य प्रशासनिक भवन के समक्ष आमरण अनशन शुरु कर दिया है। प्राचार्या को यूनिवर्सिटी द्वारा बनाई गई जांच कमिटी ने भी अपनी रिपोर्ट में दोषी माना है।
यूनिवर्सिटी प्रशासन का है टाल मटोल रवैया
अनशन का नेतृत्व कर रहे छात्र राजद अध्यक्ष डॉ. आनंद आजाद ने बताया कि विगत वर्ष इंटर और स्नातक पाठ्यक्रमों में नामांकन के दौरान काफी अनियमितता बरती गई थी। विश्वविद्यालय ने इसकी जांच के लिए तीन सदस्यीय कमिटी बनाई थी। जांच के दौरान कमिटी ने भी प्राचार्या को दोषी पाया था। सिंडिकेट के बैठक में भी प्राचार्या पर कार्रवाई करने की मांग की गई थी। लेकिन विश्वविद्यालय प्रशासन मामले में टाल मटोल रवैया अपनाए हुए है। उन्होंेने बताया कि वह कुलपति से भी मामले में बात कर चुके हैं। लेकिन प्राचार्या द्वारा स्पष्टीकरण का दिए जबाव की जांच के लिए एक कमिटी गठित की गई है। रिपोर्ट मिलने के बाद ही कार्रवाई का आश्वासन दे रहे हैं। अध्यक्ष ने कहा कि जबतक प्राचार्या को अपने पद से हटाया नहीं जाएगा, तबतक यह आमरण अनशन जारी रहेगा। अनशन में अध्यक्ष के साथ प्रदेश महासचिव अवनिश कुमार, बांका के जिलाध्यक्ष संजीव डे, विवि अध्यक्ष, मो. शाहिन रजा, गोपाल रजक, रजनीकांत उपाध्याय, रंजन कुमार, ललन राय सहित कई लोग शामिल हैं।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva